ai4bharat/Pralekha huggingface dataset:
কেন্দ্রীয়মন্ত্রিসভা
চিরায়ত চিকিৎসা ব্যবস্থা ও হোমিওপ্যাথির বিষয়ে ভারত ও জিম্বাবোয়ের মধ্যে সহযোগিতার জন্য স্বাক্ষরিত সমঝোতাপত্রে কেন্দ্রীয় মন্ত্রীসভার অনুমোদন
নতুনদিল্লি, ২৯শে জুলাই, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে চিরায়ত চিকিৎসা ব্যবস্থা ও হোমিওপ্যাথির বিষয়ে ভারত ও জিম্বাবোয়ের মধ্যে সহযোগিতার জন্য পূর্ব ঘোষিত স্বাক্ষরিত সমঝোতা পত্রটিকে অনুমোদন দেওয়া হয়েছে। এই সমঝোতা পত্র ২০১৮ সালের তেসরা নভেম্বর স্বাক্ষরিত হয়েছিল।
বিস্তারিতঃ-
এর ফলে চিরায়ত চিকিৎসা ব্যবস্থা ও হোমিওপ্যাথি চিকিৎসার উন্নতির বিষয়ে দুটি দেশের মধ্যে সহযোগিতার একটি পরিকাঠামো গড়ে তোলা যাবে। উভয় দেশই এর ফলে উপকৃত হবে।
লক্ষ্য-
গুনগত ও পারস্পরিক স্বার্থ সুরক্ষিত রেখে চিরায়ত চিকিৎসা ব্যবস্থা ও হোমিওপ্যাথি চিকিৎসার উন্নতির বিষয়ে দুটি দেশের মধ্যে সহযোগিতার বৃদ্ধি করাই এই সমঝোতার মূল উদ্দেশ্য। সমঝোতা পত্র অনুসারে নিম্নলিখিত বিষয়গুলিতে গুরুত্ব দেওয়া হয়েছেঃ-
ক। এই সমঝোতা পত্র অনুসারে শিক্ষাদান, চিকিৎসা পদ্ধতি, ওষুধ এবং ওষুধ ছাড়া চিকিৎসার বিষয়ে উৎসাহ দেওয়া হবে।
খ। সমঝোতাপত্র অনুসারে ওষুধ তৈরির সামগ্রী ও সেগুলির নথিভুক্তিকরণ জরুরী। কোন চিকিৎসা পদ্ধতির নির্দিষ্ট ফল পাওয়ার জন্য ওই পরিকাঠামো ব্যবহার করে পরীক্ষা নিরীক্ষা করা যাবে।
গ। চিকিৎসক, প্যারামেডিক্যাল কর্মী, বিজ্ঞানী, শিক্ষক চিকিৎসক এবং ছাত্রছাত্রীদের প্রশিক্ষণের জন্য বিশেষজ্ঞরা উভয় দেশের মধ্যে যাতায়াত করবেন
ঘ। গবেষণা, শিক্ষা প্রতিষ্ঠান এবং প্রশিক্ষণ কর্মসূচির সঙ্গে সংশ্লিষ্ট উৎসাহী বিজ্ঞানী, চিকিৎসক, প্যারামেডিক্যাল কর্মী, এবং ছাত্রছাত্রীদের থাকার ব্যবস্থা করা হবে
ঙ। চিকিৎসার বিভিন্ন পদ্ধতি ও নিয়মাবলীকে পারস্পরিক স্বীকৃতি দেওয়া হবে
চ। প্রশাসনিক পর্যায়ে দেশীয় পদ্ধতিতে চিকিৎসায় স্বীকৃতি দেওয়া হবে
ছ। উভয় দেশের কেন্দ্র ও রাজ্যস্তরের স্বীকৃত বিশ্ববিদ্যালয়গুলির শিক্ষাগত যোগ্যতাকে পারষ্পরিক স্বীকৃতি
জ। স্বীকৃত শিক্ষা প্রতিষ্ঠানে পড়াশোনার জন্য বৃত্তির ব্যবস্থা
ঝ। উভয় দেশের বর্তমান আইন অনুসারে যোগ্য চিকিৎসকদের চিকিৎসা পদ্ধতির স্বীকৃতি
ঞ। উভয় দেশের বর্তমান আইন অনুসারে যোগ্য চিকিৎসকদের অন্য দেশে চিকিৎসা করার অনুমতি
ট। অন্যান্য বিষয়ে পারষ্পরিক সহমতের ভিত্তিতে সহযোগিতার বিভিন্ন বিষয়ে সিদ্ধান্ত নেওয়া হবে
(CG/CB
বৈদ্যুতিন ও তথ্যপ্রযুক্তি মন্ত্রক
রেইজ ২০২০র তৃতীয় দিনে এমআইটি, গুগল রিসার্চ ইন্ডিয়া, আইবিএম ইন্ডিয়া ও দক্ষিণ এশিয়া, বার্কলে এবং বিশ্ব অর্থনীতি মঞ্চের প্রখ্যাত বিশেষজ্ঞরা অংশ নেবেন
নয়াদিল্লী, ৩ অক্টোবর, ২০২০
রেইজ ২০২০ শিখর সম্মেলনের উদ্বোধন করবেন প্রধানমন্ত্রী শ্রী নরেন্দ্র মোদী। আমেরিকার এমআইটি-র ডিরেক্টর অফ কম্পিউটার সায়েন্স অ্যান্ড এআই ল্যাব অধ্যাপক ড্যানিয়েলা রুজ, গুগল রিসার্চ ইন্ডিয়ার ডিরেক্টর, এআই ফর সোশ্যাল গুডস ডঃ মিলিন্দ তাম্বে, আইবিএম ইন্ডিয়া ও দক্ষিণ এশিয়ার এমডি শ্রী সন্দীপ প্যাটেল, বার্কলের কম্পিউটার বিজ্ঞানী ডঃ জোনাথন স্টুয়ার্ট রাসেল, বিশ্ব অর্থনৈতিক মঞ্চের শ্রীমতী অরুণিমা সরকার এবং অন্যরা ৭ই অক্টোবর শিখর সম্মেলনের তৃতীয় দিনে উপস্থিত থাকবেন। ৫ই অক্টোবর থেকে ৯ই অক্টোবর ২০২০ পর্যন্ত ‘রেসপনসিবল এআই ফর সোশ্যাল এমপাওয়ারমেন্ট ২০২০’ রেইজ ২০২০ শীর্ষক আন্তর্জাতিক আর্টিফিসিয়াল ইন্টেলিজেন্স  ভার্চুয়াল শিখর সম্মেলনের আয়োজন করেছে ইলেক্ট্রনিক্স এবং তথ্য প্রযুক্তি মন্ত্রক ও নীতি আয়োগ।
অধ্যাপক রুজ কৃত্রিম মেধা নিয়ে আন্তর্জাতিক সহযোগিতা বিষয়ে বলবেন। ২০২০র জুনে ভারত ব্রিটেন, আমেরিকা, অস্ট্রেলিয়া, কানাডা, ফ্রান্স, জার্মানী, ইতালী, মেক্সিকো, জাপান, নিউজিল্যান্ড, কোরিয়া এবং সিঙ্গাপুরের সঙ্গে প্রতিষ্ঠাতা সদস্য হিসেবে যোগ দেয়। ডঃ রুজের সঙ্গে এই অধিবেশনে থাকবেন ডঃ রাসেল এবং শ্রীমতী সরকার, তার সঙ্গে এআই ফাউন্ড্রির যুগ্ম প্রতিষ্ঠাতা শ্রী উমাকান্ত সোনি।
মাইক্রোসফ্ট-এর ন্যাশনাল টেকনোলজি অফিসার ডঃ রোহিনী বৎস এআই সম্পন্ন কর্মীদলের জন্য দক্ষতা বৃদ্ধির ওপর বলবেন একটি অধিবেশনে। সঙ্গে থাকবেন ওয়ার্ল্ডওয়াইড লার্নিং ফিল্ডের ভাইস প্রেসিডেন্ট শ্রীমতী লরা লংকোর এবং ন্যাশকমের শ্রীমতী কীর্তি শেঠ।
ডঃ মিলিন্দ তাম্বে একটি অধিবেশনে দায়িত্ববান এআই গঠনের গবেষণার প্রয়োজনীয়তা নিয়ে বলবেন। শ্রী সন্দীপ পাটিল একটি অধিবেশনে বলবেন বৃদ্ধির জন্য এআই-এর প্রয়াসের সমস্যা এবং সুযোগ নিয়ে। তার সঙ্গে থাকবেন বেস্ট সেলার ইন্ডিয়ার শ্রী রঞ্জন শর্মা, মারুতি সুজুকি ইন্ডিয়ার এভিপি শ্রী তরুণ আগরওয়াল, অ্যাপোলো হসপিটালের সিআইও অরবিন্দ শিবরামকৃষ্ণণ, স্টেট ব্যাঙ্ক অফ ইন্ডিয়ার ডেপুটি এমডি শ্রী অনুপ মহাপাত্র, আইবিএম গ্লোবাল বিজনেস সার্ভিস-এর জিএম শ্রীমতী লুলা মহান্তি এবং ফেডারেল ব্যাঙ্কের শ্রীমতী শালিনী ওয়ারিয়র।
ওই দিনে আগুনের পাশে বসে আলাপচারিতা করবেন টেলিকম রেগুলেটরি অথরিটি অফ ইন্ডিয়ার চেয়ারম্যান আর এস শর্মা এবং সেন্টার ফর দ্যা ডিজিটাল ফিউচারের চেয়ারপার্সন আর চন্দ্রশেখর। কথা হবে এআই সমাধানের পাশাপাশি মানব কেন্দ্রিক পরিকল্পনার প্রয়োজনীয়তা নিয়ে।
এআই রিসার্চ-ল্যাব টু মার্কেট শীর্ষক একটি বিশেষ অধিবেশন হবে। সেখানে ভাষণ দেবেন ভারত সরকারের প্রধান বৈজ্ঞানিক উপদেষ্টা অধ্যাপক বিজয় রাঘবন।
স্বাস্থ্য পরিষেবায় নতুন দিগন্ত নিয়ে ভাষণ দেবেন ডঃ সুনীল ওয়াদওয়ানি।
পার্দু বিশ্ববিদ্যালয়ের অধ্যাপক কৌশিক রায় মস্তিষ্ক এবং এআই-এর বিষয়ে বলবেন।
এ পর্যন্ত ১২৩টি দেশের ৩৫ হাজার ৩৪এর বেশি বিভিন্ন ক্ষেত্রের ব্যক্তি এতে অংশ নেওয়ার জন্য নথিভুক্ত হয়েছেন।
কৃষি থেকে উন্নত প্রযুক্তি এবং স্বাস্থ্য পরিষেবা থেকে পরিকাঠামো ভারত কৃত্রিম মেধায় দ্রুত উন্নয়নের মধ্যে। ভারত সারা বিশ্বের এআই গবেষণাগার হতে পারে এবং স্বশক্তিকরণের মাধ্যমে সকলের জন্য উন্নয়ন ও বৃদ্ধির অবদান রাখতে পারে। দ্য রেইজ ২০২০ শিখর সম্মেলন আলোচনা এবং সহমত গড়ে তোলার জন্য একটি মঞ্চ হিসেবে কাজ করবে যাতে তথ্য সমৃদ্ধ পরিবেশ গড়ে উঠে সারা বিশ্বের জীবনে রূপান্তরে সাহায্য করবে।
http://raise2020.indiaai.gov.in/
CG/AP/NS
(Visitor Counter : 90
স্বাস্থ্যওপরিবারকল্যাণমন্ত্রক
পরিবার পরিকল্পনা কর্মসূচির ওপর গুরুত্ব
নয়াদিল্লি, ১৬ জুলাই, ২০১৯
জাতীয় স্বাস্থ্য মিশনের অন্তর্গত পরিবার পরিকল্পনা কর্মসূচিটি একটি অন্যতম প্রধান উদ্যোগ। বিভিন্ন রাজ্যের চাহিদা অনুযায়ী, পরিবার পরিকল্পনা খাতে প্রস্তাব দেওয়া হয়। কেন্দ্রীয় সরকার মিশন পরিবার বিকাশ, পরিবার পরিকল্পনা সংক্রান্ত তথ্যাদির সঠিক ব্যবস্থাপনার প্রয়োজনে বিভিন্ন নতুন উদ্যোগ নিয়েছে। সেই মতো বাজেট বরাদ্দের ব্যবস্থা করা হয়ে থাকে এবং প্রত্যেক বছরই পরিবার পরিকল্পনা খাতে বাজেট বরাদ্দ বৃদ্ধি করা হয়।
২০১৯-২০ অর্থবর্ষে প্রত্যেকটি রাজ্য ও কেন্দ্রশাসিত অঞ্চল কর্মসূচি রূপায়ণ পরিকল্পনা জমা দেয় এবং যে কোনও অর্থবর্ষের প্রথমেই সেগুলির অনুমোদন দেওয়া হয়।
আজ রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SSS/SB
(Visitor Counter : 69
প্রধানমন্ত্রীরদপ্তর
রাজস্থানের পালিতে সড়ক দুর্ঘটনায় প্রাণহানির খবরে প্রধানমন্ত্রীর শোকপ্রকাশ
নতুনদিল্লি, ১৯শে আগস্ট, ২০২২
প্রধানমন্ত্রী শ্রী নরেন্দ্র মোদী রাজস্থানের পালিতে সড়ক দুর্ঘটনায় প্রাণহানির খবরে গভীর শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন, “ রাজস্থানের পালিতে সড়ক দুর্ঘটনা দুঃখজনক। শোকের এই মুহূর্তে স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি। প্রধানমন্ত্রী @narendramodi"
PG/CB
(
স্বরাষ্ট্র মন্ত্রক
স্বরাষ্ট্র মন্ত্রকের নজরদারী ও কনটেনমেন্ট এলাকার জন্য নীতি নির্দেশিকার সময়সীমা বৃদ্ধি
সতর্কতা ও কঠোর নজরদারী এবং বিভিন্ন বিষয়ে জারি করা সাধারণ পরিচালন পদ্ধতি মেনে চলতে রাজ্য ও কেন্দ্রশাসিত অঞ্চলগুলিকে নির্দেশ
নতুনদিল্লি, ২৬শে ফেব্রুয়ারি, ২০২১
স্বরাষ্ট্র মন্ত্রক আজ এক নির্দেশে জানিয়েছে, নজরদারী, কন্টেনমেন্ট এলাকা ও সতর্কতা সংক্রান্ত বর্তমান নীতিনির্দেশিকার মেয়াদ ৩১শে মার্চ পর্যন্ত বাড়ানো হয়েছে।
চিকিৎসাধীন সংক্রমিত ও নতুন কোভিড-১৯-এ আক্রান্তর সংখ্যা যদিও বেশ হ্রাস পেয়েছে, কিন্তু পুরো মহামারী নির্মূল করতে হলে নজরদারী, কন্টেনমেন্ট এলাকা ও সতর্কতা সংক্রান্ত নিয়মগুলি এখনও মেনে চলতে হবে।
সংক্রমণ শৃঙ্খল ভাঙতে ও মহামারী নির্মূল করতে নির্দিষ্ট জনগোষ্ঠীকে টিকা দেওয়ার কাজটি দ্রুত করার জন্য রাজ্য ও কেন্দ্রশাসিত অঞ্চলগুলিকে পরামর্শ দেওয়া হয়েছে।
কনটেনমেন্ট এলাকাগুলিকে সতর্কভাবে চিহ্নিত করতে হবে এবং এই সব জায়গায় কোভিড সংক্রান্ত সব নিয়মাবলী যথাযথভাবে মেনে চলতে হবে। এসংক্রান্ত যে সব নির্দেশাবলী ও সাধারণ পরিচালন পদ্ধতি ২৭শে জানুয়ারি ঘোষিত হয়েছিল, সেগুলি রাজ্য ও কেন্দ্রশাসিত অঞ্চলগুলিকে যথাযথভাবে মেনে চলতে হবে।
প্রধানমন্ত্রীরদপ্তর
অমৃতসরের রেল দুর্ঘটনাতে জীবনহানি ঘটায় প্রধানমন্ত্রীর শোক প্রকাশ
নয়াদিল্লি, ১৯ অক্টোবর, ২০১৮
অমৃতসরের রেল দুর্ঘটনায় জীবনহানির ঘটনায় প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেন:
“অমৃতসরের রেল দুর্ঘটনার জন্য আমি গভীরভাবে শোকাহত। এই দুঃখজনক ঘটনাটি খুবই বেদনাদায়ক। প্রিয়জনদের হারানো পরিবারগুলিকে আমি গভীর সমবেদনা জানাচ্ছি। দুর্গতদের প্রয়োজনীয় সহায়তা পৌঁছে দিতে আমি আধিকারিকদের নির্দেশ দিয়েছি।”
CG/SC/DM/…
(Visitor Counter : 81
বিজ্ঞানওপ্রযুক্তিমন্ত্রক
ভারতীয় বিজ্ঞানীরা উন্নতমানের প্রোবায়োটিক উদ্ভাবন করেছেন যার সাহায্যে বয়স্ক মানুষরা দীর্ঘদিন সুস্থভাবে বেঁচে থাকতে পারবেন
নয়াদিল্লী, ১১ ফেব্রুয়ারি, ২০২২
একদল ভারতীয় বিজ্ঞানী সম্প্রতি দুগ্ধজাত সামগ্রী থেকে উন্নতমানের প্রোবায়েটিক ব্যাক্টেরিয়া ল্যাক্টোব্যাসিলাস প্ল্যান্টারাম উদ্ভাবন করেছেন। এর সাহায্যে বয়স্ক মানুষরা দীর্ঘদিন সুস্থভাবে বেঁচে থাকতে পারবেন। বিজ্ঞানীরা এক ধরণের ইয়োগার্ট তৈরিতে করেছেন, যেখানে এই প্রোবায়োটিক ব্যাক্টেরিয়াটি ব্যবহার করা হয়েছে।
চিকিৎসা শাস্ত্রের উন্নতির ফলে মানুষের গড় আয়ু বেড়েছে। একইসঙ্গে বয়স্ক মানুষের সংখ্যাও বৃদ্ধি পেয়েছে। রাষ্ট্রসংঘের পূর্বাভাস অনুসারে ২০৫০ সালের ভিতরে প্রতি ১১ জনের মধ্যে একজনের বয়স ৬৫’র বেশি হবে। তবে দীর্ঘদিন বেঁচে থাকলে স্থূলতা, পারকিনসন বা অ্যালজাইমারের মতো স্নায়ুরোগ, নানা ধরণের হৃদরোগ , ক্যান্সার, দূর্বল রোগ প্রতিরোধ ক্ষমতার মতো নানা সমস্যা দেখা যায়। তাই ভারতের মতো দেশগুলিতে বয়স্ক মানুষদের সুস্থভাবে বেঁচে থাকার জন্য বিজ্ঞানসম্মত বিভিন্ন পন্থা-পদ্ধতির প্রয়োগ নিয়ে কাজ করা হচ্ছে।
কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা গুয়াহাটির ইন্সটিটিউট অফ অ্যাডভান্সড স্টাডি ইন সায়েন্স অ্যান্ড টেকনোলজি -র একদল বিজ্ঞানী দুগ্ধজাত সামগ্রী থেকে এমন এক ধরণের ব্যাক্টেরিয়ার সন্ধান পেয়েছেন যার সাহায্যে বার্ধক্যেও সুস্থভাবে বেঁচে থাকা সম্ভব হয়। আইএএসএসটি-র নির্দেশক অধ্যাপক আশিষ মুখার্জী জানান, এই প্রোবায়োটিক উপাদানটি স্থূলতা বিলম্বে আসতে সাহায্য করে; এছাড়াও বয়স্ক মানুষদের রোগ প্রতিরোধ ক্ষমতা বাড়ায়౼ যার ফলে বার্ধক্যেও সুস্থভাবে বেঁচে থাকা সম্ভব হয়।
CG/CB/NS
(Visitor Counter : 156
কেন্দ্রীয়মন্ত্রিসভা
পরিবেশগত ক্ষেত্রে ভারত ও ফিনল্যান্ডের মধ্যে সহযোগিতার লক্ষ্যে সমঝোতাপত্র স্বাক্ষরে কেন্দ্রীয় মন্ত্রিসভার অনুমোদন
নয়াদিল্লি, ১০ অক্টোবর, ২০১৮
প্রধানমন্ত্রী শ্রী নরেন্দ্র মোদীর পৌরোহিত্যে বুধবার  কেন্দ্রীয় মন্ত্রিসভার বৈঠকে পরিবেশগত ক্ষেত্রে ভারত ও ফিনল্যান্ডের মধ্যে সহযোগিতা গড়ে তোলার লক্ষ্যে সমঝোতাপত্র স্বাক্ষরের প্রস্তাব অনুমোদন করা হয়েছে। এই সমঝোতাপত্রের ফলে পরিবেশের সুরক্ষা তথা প্রাকৃতিক সম্পদের সঠিক পরিচালনার মতো গুরুত্বপূর্ণ ক্ষেত্রে দুই দেশের মধ্যে আরও ঘনিষ্ঠ ও দীর্ঘমেয়াদি সহযোগিতা গড়ে উঠবে। পরিবেশ সংক্রান্ত সংশ্লিষ্ট আইনগুলিকে বিবেচনায় রেখেই এই সহযোগিতা গড়ে তোলা হবে।
আশা করা হচ্ছে, এই সমঝোতা স্বাক্ষরের ফলে পরিবেশের সুরক্ষা, সংরক্ষণ, জলবায়ু পরিবর্তন এবং বন্যপ্রাণীর সুরক্ষা ও সংরক্ষণের ক্ষেত্রে উন্নত প্রযুক্তি তথা সেরা পদ্ধতি পাওয়া সম্ভব হবে। এই সমঝোতা অনুযায়ী, যে সমস্ত বিষয়গুলিতে সহযোগিতা গড়ে তোলা হবে তার মধ্যে রয়েছে – জল ও বায়ু দূষণ প্রতিরোধ ও দূষণমুক্ত করা, বর্জ্য পরিচালনার পাশাপাশি বিপজ্জনক বর্জ্য এবং বর্জ্য থেকে শক্তি উৎপাদন প্রযুক্তি হস্তান্তর। এছাড়াও, কার্বন নির্গমন কম করার পদ্ধতি তথা প্রাকৃতিক সম্পদের সুষ্ঠু পরিচালনার ক্ষেত্রেও সহযোগিতা গড়ে তোলার কথা বলা হয়েছে। এই সমঝোতাপত্রে জলবায়ু পরিবর্তন; পরিবেশ ও অরণ্য অঞ্চলের ওপর নজরদারি তথা পরিসংখ্যান আদানপ্রদান; সামুদ্রিক ও উপকূলবর্তী অঞ্চলের সম্পদের সংরক্ষণ; মহাসাগর ও সাগরে গড়ে ওঠা দ্বীপপুঞ্জগুলির সুসংহত জল পরিচালনা এবং উভয় দেশের সহমতের ভিত্তিতে স্থির হওয়া বিষয়গুলিও গুরুত্ব পাচ্ছে।
CG/BD/DM/…
(Visitor Counter : 113
রেলমন্ত্রক
ভারতীয় রেল ২৫শে মে সকাল ১০টা পর্যন্ত ৩,০৬০টি ‘শ্রমিক স্পেশাল’ ট্রেন চালিয়েছে, বিগত ২৫ দিনে ‘শ্রমিক স্পেশাল ট্রেন’-এর মাধ্যমে ৪০ লক্ষেরও বেশি যাত্রীকে নিজ নিজ রাজ্যে পৌঁছে দিয়েছে
নয়াদিল্লি, ২৫ মে, ২০২০
স্বরাষ্ট্রমন্ত্রকের কাছ থেকে অনুমতি পাওয়ার পর বিশেষ ট্রেনের মাধ্যমে বিভিন্ন স্থানে আটকে পড়া পরিযায়ী শ্রমিক, তীর্থ যাত্রী, পর্যটক, শিক্ষার্থী এবং অন্যান্য ব্যক্তিদের নিজ নিজ রাজ্যে পৌঁছে দেওয়ার জন্য ভারতীয় রেল পয়লা মে থেকে ‘শ্রমিক স্পেশাল’ ট্রেন চালানোর সিদ্ধান্ত নেয়।
২৫শে মে সকাল ১০টা পর্যন্ত দেশের বিভিন্ন রাজ্য থেকে মোট ৩,০৬০টি ‘শ্রমিক স্পেশাল ট্রেন’ চালানো হয়েছে। ৪০ লক্ষেরও বেশি যাত্রীকে এই ‘শ্রমিক স্পেশাল ট্রেন’-এর মাধ্যমে তাদের গন্তব্যে পৌঁছে দেওয়া হয়েছে।
৩,০৬০টি ‘শ্রমিক স্পেশাল ট্রেন’-এর মধ্যে ২,৬০৮টি ট্রেন ইতমধ্যেই যাত্রা শেষ করেছে। ৪৫৩টি ট্রেন চলছে। ২৪শে মে পর্যন্ত ২৩৭টি ‘শ্রমিক স্পেশাল ট্রেন’-এ ৩.১ লক্ষ যাত্রী যাতায়াত করেছে।
এই ৩,০৬০টি ট্রেন বিভিন্ন রাজ্য থেকে ছাড়া হয়েছে। এর মধ্যে সব থেকে বেশি ৮৫৩টি ট্রেন ছেড়েছে গুজরাত থেকে, মহারাষ্ট্র থেকে ছেড়েছে ৫৫০টি ট্রেন। পাঞ্জাব থেকে ৩৩৩, উত্তর প্রদেশ থেকে ২২১ এবং দিল্লি থেকে ১৮১টি ট্রেন ছেড়েছে।
এই ‘শ্রমিক স্পেশাল ট্রেন’-গুলি বিভিন্ন রাজ্যে পৌঁছেছে। এর মধ্যে উত্তরপ্রদেশে ১,২৪৫, বিহারে ৮৪৬, ঝাড়খণ্ডে ১২৩, মধ্যপ্রদেশে ১১৩ এবং ওড়িশায় ৭৩টি ট্রেন পৌঁছেছে।
২৩ এবং ২৪শে মে রেল পথে সাময়িক যানজট তৈরি হয়েছিল, তবে তা মিটে গেছে। রাজ্য সরকারের স্বাস্থ্য বিধি মেনে স্বাস্থ্য পরীক্ষা সম্পন্ন হতে দেরি হওয়ার কারণে বিহার ও উত্তরপ্রদেশে ট্রেনগুলি বেশিরভাগই যানজটের মধ্যে পড়ে। যার জন্য ট্রেনগুলির যাত্রা শেষ করতে কিছুটা বিলম্ব হয়। পরবর্তী সময়ে রাজ্য সরকার সঙ্গে কার্যকরি পরামর্শ এবং অন্যান্য বিকল্প রেলপথ নিয়ে আলোচনার মাধ্যমে বিষয়টি সমাধান করা হয়েছে।
‘শ্রমিক স্পেশাল ট্রেন’ ছাড়াও দিল্লিকে সংযুক্ত করে রেল ১৫ জোড়া বিশেষ ট্রেন চালু করছে এবং পয়লা জুন থেকে আরও ২০০টি ট্রেন চালানোর পরিকল্পনা গ্রহণ করা হয়েছে।
(CG/SS/SKD
মন্ত্রিসভারঅর্থনৈতিকবিষয়সংক্রান্তকমিটি
রাষ্ট্রায়ত্ত আইআরইডিএ-এর শেয়ার বাজারে তালিকাভুক্তির প্রস্তাবে সম্মতি কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির
নয়াদিল্লি, ১৭ মার্চ,২০২৩
কেন্দ্রীয় নতুন ও পুনর্নবীকরণযোগ্য জ্বালানি মন্ত্রকের নিয়ন্ত্রণাধীন আইআরইডিএ-র শেয়ার বাজারে তালিকাভুক্তির বিষয়ে সিদ্ধান্ত নিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কমিটির এক বৈঠকে স্থির হয়েছে যে এই রাষ্ট্রায়ত্ত সংস্থায় সরকারি অংশীদারিত্বের কিছু অংশ বিক্রি করে দেওয়া হবে। এজন্য আইপিও-র মাধ্যমে বাজার থেকে অর্থ সংগ্রহ করে আইআরইডিএ-র প্রয়োজনীয় তহবিল গঠনের চেষ্টা করা হবে। সংস্থার তালিকাভুক্তির বিষয়টি দেখভাল করবে কেন্দ্রীয় বিনিয়োগ ও সরকারি সম্পদ ব্যবস্থাপনা দপ্তর।
সরকারের এই সিদ্ধান্ত গ্রহণের ফলে এর আগে অর্থাৎ, ২০১৭-র জুন মাসে আইআরইডিএ-এর বিষয়ে সরকার যে সিদ্ধান্ত গ্রহণ করেছিল, সেটি আর ভবিষ্যতে বলবৎ থাকছে না। ঔ সময়ে আইআরইডিএ-কে বাজারে নতুন করে প্রতিটি ১০ টাকা মূল্যের মোট ১৩ কোটি ৯০ লক্ষ নতুন শেয়ার ছাড়ার অনুমতি দেওয়া হয়েছিল। কিন্তু বর্তমানে সংস্থার মূলধনী কাঠামোর পরিবর্তনের পরিপ্রেক্ষিতে নতুন করে শেয়ার বাজারে আইআরইডিএ-র তালিকাভুক্তির বিষয়ে সিদ্ধান্তটি গৃহীত হল। গত বছর অর্থাৎ, ২০২২-এর মার্চে সরকারের পক্ষ থেকে ১,৫০০ কোটি টাকার মতো এই সংস্থাকে দেওয়া হয়েছিল মূলধনী সম্পদ গড়ে তোলার জন্য।
বাজারে আইপিও ইস্যু করার ফলে একদিকে যেমন সরকারি বিনিয়োগের বেশ কিছুটা অংশ উঠে আসবে, অন্যদিকে তেমনই শেয়ার ক্রয়ের মাধ্যমে জাতীয় সম্পদে অংশগ্রহণ তথা প্রতিনিধিত্বের সুযোগ পাবেন জনসাধারণ। এছাড়াও, বাজার থেকে তহবিল সংগ্রহের কারণে আইআরইডিএ-র মূলধনী চাহিদাও মেটানো সম্ভব হবে। কারণ, শুধুমাত্র সরকারি অর্থের ওপর নির্ভর না করে সংস্থার বিকাশ পরিকল্পনায় এই তহবিল সংগ্রহ বিশেষ কাজে লাগবে। শুধু তাই নয়, বাজারের স্বচ্ছতা ও শৃঙ্খলা অনুসরণ করে সংস্থার পরিচালনা অনেকটা উন্নত হবে বলে আশা করা হচ্ছে।
প্রসঙ্গত উল্লেখ্য, আইআরইডিএ হল কেন্দ্রীয় সরকারি নিয়ন্ত্রণাধীন একটি ‘মিনি রত্ন’ সংস্থা। পুনর্নবীকরণযোগ্য জ্বালানি উৎপাদনের লক্ষ্যমাত্রা পূরণে এই সংস্থাটি এক গুরুত্বপূর্ণ ভূমিকা পালন করে থাকে।
PG/SKD/DM/
(
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ করলেন চীনের প্রতিরক্ষা মন্ত্রী জেনারেল উই ফিংঘে
নয়াদিল্লি, ২১ আগস্ট, ২০১৮
চীনের প্রতিরক্ষা মন্ত্রী জেনারেল উই ফিংঘে মঙ্গলবার প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
প্রধানমন্ত্রী মোদী প্রতিরক্ষা ও সামরিক ক্ষেত্রে আদান-প্রদান সহ ভারত ও চীনের মধ্যে বিভিন্ন স্তরে উচ্চ পর্যায়ের যোগাযোগ বৃদ্ধি পাওয়ার বিষয়টির প্রশংসা করেন।
ভারত-চীন সম্পর্ককে বিশ্বের স্থিতিশীলতা রক্ষার একটি গুরুত্বপূর্ণ বিষয় হিসাবে উল্লেখ করে প্রধানমন্ত্রী বলেন, সীমান্তে শান্তি ও সুস্থিতি বজায় রাখা ভারত ও চীন উভয় দেশেরই পরিণত মনস্কতার ইঙ্গিত বহন করে। প্রয়োজনে নিজেদের মধ্যে সমস্ত রকম মতভেদ দূর করে যাবতীয় বিতর্ক দূরে রাখার কথাও প্রধানমন্ত্রী উল্লেখ করেন।
প্রধানমন্ত্রী মোদী সম্প্রতি চীনের রাষ্ট্রপতি শি জিংপিং-এর সঙ্গে উহান, ক্যুইনডাও এবং জোহানেসবার্গে বৈঠকে মিলিত হওয়ার কথা বিশেষভাবে স্মরণ করেন।
CG/BD/SB…
(Visitor Counter : 72
আবাসনএবংশহরাঞ্চলেরদারিদ্র্যদূরীকরণমন্ত্রক
আমেদাবাদে দেশের প্রথম দেশীয় প্রযুক্তিতে তৈরি পেমেন্ট প্ল্যাটফর্ম চালু করলেন প্রধানমন্ত্রী
নয়াদিল্লি, ০৫ মার্চ ২০১৯
দেশে পরিবহণ ক্ষেত্রে সচলতা বজায় রাখতে প্রধানমন্ত্রী শ্রী নরেন্দ্র মোদী সোমবার  আমেদাবাদে এক অনুষ্ঠানে ‘এক দেশ, এক কার্ড’ ব্যবস্থা চালু করেন। ‘এক দেশ, এক কার্ড’ মডেলের ভিত্তিতে দেশে প্রস্তুত স্বয়ংক্রিয় ভাড়া সংগ্রহ ব্যবস্থা এই প্রথম।
এই কার্ডগুলি ব্যাঙ্কের ইস্যু করা ডেবিট/ক্রেডিট/প্রি-পেইড কার্ড এবং গ্রাহক বা সুফলভোগীরা এই একটি কার্ডই মেট্রো, বাস, টোল বা সড়ক শুল্ক সংগ্রহ কেন্দ্র, পার্কিং, শহরতলীর রেল, স্মার্ট সিটি এবং খুচরো ব্যবসা ক্ষেত্রে ব্যবহার করতে পারবেন। এই কার্ডে যে মূল্যের অর্থ থাকবে, তা দিয়ে ন্যূনতম আর্থিক ঝুঁকি্তে সফরকালীন সব চাহিদা মেটানো সম্ভব হবে।
বিভিন্ন বড় শহরে সহজে যাতায়াত ছাড়াও ন্যাশনাল কমন মোবিলিটি কার্ড -এর সাহায্যে খুচরো কেনাকাটাও করা যাবে। এই কার্ডটি নগদ লেনদেনের সমস্যা অনেকটাই মেটাবে। কেন্দ্রীয় আবাসন ও নগর বিষয়ক দপ্তরের উদ্যোগে চালু এই কার্ডের সাহায্যে যাত্রীরা মেট্রো এবং অন্যান্য পরিবহণ ব্যবস্থায় ঝঞ্ঝাট বিহীন পরিষেবার সুযোগ নিতে পারবেন। এই কার্ড চালু হওয়ায় স্বয়ংক্রিয় ব্যবস্থার মাধ্যমে টাকার লেনদেন সহজ হওয়ার পাশাপাশি, অর্থ তছরূপের আশঙ্কা কমবে এবং অর্থও সাশ্রয় হবে। গ্রাহক বা সুফলভোগীরা বিভিন্নভাবে ব্যবহার করার জন্য মাল্টিপল কার্ড সঙ্গে নিয়ে নাও ঘুরতে পারেন। একটি মাত্র কার্ডের ব্যবহারেই সংযোগবিহীন লেনদেন সম্ভবপর হবে।
CG/SSS/SB
(Visitor Counter : 104
প্রতিরক্ষামন্ত্রক
ভারতীয় সেনাবাহিনীর জন্য ‘ধনুষ’ বন্দুক নির্মাণের বরাত পেল অর্ডন্যান্স ফ্যাক্টরি বোর্ড 
কলকাতা, ২১ ফেব্রুয়ারি, ২০১৯
রাষ্ট্রায়ত্ত প্রতিরক্ষা সাজসরঞ্জাম নির্মাতা সংস্থা অর্ডন্যান্স ফ্যাক্টরি বোর্ড বা ওএফবি-কে ভারতীয় সেনাবাহিনীর জন্য ১১৪টি ‘ধনুষ’ বন্দুক নির্মাণের বরাত দেওয়া হয়েছে। সম্পূর্ণ দেশীয় প্রযুক্তিতে ১৫৫ মিলিমিটার X ৪৫ ক্যালিবার-বিশিষ্ট অত্যাধুনিক এই বন্দুকগুলি ‘মেক ইন ইন্ডিয়া’ উদ্যোগের আওতায় নির্মাণ করা হবে।
অত্যাধুনিক ‘ধনুষ’ বন্দুকগুলিতে দিক-নির্দেশক উপকরণ রয়েছে, যার ফলে নির্দিষ্ট লক্ষ্যবস্তুকে আরও স্পষ্ট ও সহজে নিশানায় আনা যাবে। সমতলের পাশাপাশি, উঁচু-নীচু পার্বত্য এলাকাতেও এই বন্দুককে সঠিক জায়গায় বসিয়ে সহজেই পরিচালনা করা যাবে। অত্যাধুনিক উপকরণ সম্বলিত এই বন্দুকের সাহায্যে অন্ধকারেও সঠিক নিশানায় আঘাত হানা যাবে।
ভারতীয় সেনাবাহিনী এবং ওএফবি-র যৌথ উদ্যোগে অত্যাধুনিক এই আগ্নেয়াস্ত্র নির্মাণ করা হচ্ছে। সম্পূর্ণ দেশীয় প্রযুক্তিতে এই আগ্নেয়াস্ত্র নির্মাণ প্রক্রিয়ায় রাষ্ট্রায়ত্ত সংস্থা ডিআরডিও, ভারত ইঞ্জিনিয়ারিং লিমিটেড এবং সেইল সহ একাধিক বেসরকারি সংস্থা যুক্ত রয়েছে।
CG/BD/SB
(Visitor Counter : 96
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী বিশ্বকে নেতৃত্বদান এবং সমাজের জন্য আন্তরিকতার সঙ্গে কাজ করতে ছাত্রছাত্রীদের আহ্বান জানালেন
খড়্গপুর, ২৭ অগাস্ট, ২০১৯
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক আজ খড়্গপুর আইআইটি-র ৬৫তম সমাবর্তন অনুষ্ঠানে যোগ দেন। সমাবর্তন অনুষ্ঠানে বি-টেক, বি-আর্ক, পাঁচ বছর মেয়াদি এমএসসি কোর্স এবং দু’বছর মেয়াদি এমএসসি কোর্সে উত্তীর্ণ ২,৪৩০ জন ছাত্রছাত্রীকে ডিগ্রি এবং ৩৭২ জন ছাত্রছাত্রীকে পিএইচডি ডিগ্রি প্রদান করেন। জাতীয় ও সামাজিক স্তরের গুরুত্বপূর্ণ বিষয়গুলির সমাধানে অগ্রণী ভূমিকা গ্রহণের জন্য আইআইটি খড়্গপুরের কাজকর্মে সন্তোষ প্রকাশ করে শ্রী পোখরিয়াল বলেন, বিগত বেশ কয়েক বছরে আইআইটি খড়্গপুর সহ দেশের অন্যান্য আইআইটি প্রতিষ্ঠানগুলি বিশ্বের সঙ্গে যোগাযোগ স্থাপনের গুরুত্বপূর্ণ মাধ্যম হয়ে উঠেছে। শ্রী পোখরিয়াল স্নাতক ডিগ্রিধারী ছাত্রছাত্রীদের জল সংরক্ষণে আরও উদ্যোগী হওয়ার কথা পাশাপাশি পরিবেশের সুরক্ষায় প্রতিদিন একটি করে গাছ লাগানোর সঙ্কল্প গ্রহণের আহ্বান জানান।
কেন্দ্রীয় মন্ত্রী জানান, গবেষণা ও উদ্ভাবন ক্ষেত্রে উৎকর্ষতা অর্জনে জাতীয় স্তরে একটি গবেষণা প্রতিষ্ঠান  স্থাপন করা হয়েছে। এই প্রতিষ্ঠানটি দেশে গবেষণা ক্ষেত্রে সমন্বয় বজায় রাখা ছাড়াও আর্থিক সহায়তার মাধ্যমে এবং গবেষণামূলক কাজকর্ম এগিয়ে নিয়ে যেতে সাহায্য করছে। খসড়া জাতীয় শিক্ষানীতি প্রসঙ্গে শ্রী পোখরিয়াল জানান, পরম্পরাগত ভারতীয় মূল্যবোধগুলিকে গুরুত্ব দিয়ে কিভাবে এই খসড়া নীতি কার্যকর করা যায় তার জন্য শিক্ষক সমাজকে মতামত ও পরামর্শ দেওয়ার জন্য অনুরোধ করা হয়েছে। আইআইটি খড়্গপুরের পৃষ্ঠপোশকতায় যে সুপার স্পেশালিটি হাসপাতালটি গড়ে উঠতে চলেছে সে প্রসঙ্গে মন্ত্রী বলেন, এই হাসপাতালে প্রযুক্তি-ভিত্তিক চিকিৎসা-বিজ্ঞান ক্ষেত্রে পড়াশোনার পাশাপাশি সংলগ্ন গ্রামীণ এলাকার সাধারণ মানুষ সুলভে চিকিৎসা পরিষেবাও পাবেন।
এই উপলক্ষে শ্রী পোখরিয়াল আইআইটি খড়্গপুরের রাজারহাট রিসার্চ পার্ক ক্যাম্পাসের সূচনা করেন। উল্লেখ করা যেতে পারে, পূর্ব ভারতে এ ধরনের গবেষণা কেন্দ্র এই প্রথম। এই গবেষণা কেন্দ্রটি গবেষণা, উন্নয়নমূলক কাজকর্ম ও শিল্প সংক্রান্ত গবেষণার কাজকে এক ছাতার তলায় নিয়ে এসে শিল্পোদ্যোগীদের সংশ্লিষ্ট ক্ষেত্রে সুদক্ষ করে তুলতে সাহায্য করবে। অনুষ্ঠানে আইআইটি খড়্গপুরের ডায়রেক্টর  অধ্যাপক শ্রীমান কুমার ভট্টাচার্য, প্রতিষ্ঠানের পরিচালন পর্ষদের সভাপতি শ্রী সঞ্জীব গোয়েঙ্কা প্রমুখ উপস্থিত ছিলেন।
CG/BD/DM
(Visitor Counter : 86
মন্ত্রিসভারঅর্থনৈতিকবিষয়সংক্রান্তকমিটি
ইন্ডিয়ান রিনিউয়েবল এনার্জি ডেভেলপমেন্ট এজেন্সি লিমিটেড -এর জন্য ১ হাজার ৫০০ কোটি টাকার সংস্থান সংক্রান্ত প্রস্তাবে কেন্দ্রীয় মন্ত্রিসভার অনুমোদন
বছরে প্রায় ১০ হাজার ২০০ কর্মসংস্থানের সুযোগ সৃষ্টি ও ৭৪ লক্ষ ৯০ হাজার টন কার্বন ডাই অক্সাইড কম নিঃসৃত হবে
নয়াদিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনীতি বিষয়ক কমিটির বৈঠকে ভারতীয় পুনর্নবীকরণযোগ্য জ্বালানী উন্নয়ন সংস্থা – আইআরইডিএ’র জন্য ইক্যুইটির মাধ্যমে ১ হাজার ৫০০ কোটি টাকার সংস্থানের প্রস্তাবটি অনুমোদিত হয়েছে।
এর ফলে, বছরে ১০ হাজার ২০০টির মতো কর্মসংস্থান সৃষ্টি হবে। এছাড়াও, প্রতি বছর ৭৪ লক্ষ ৯০ হাজার টন কার্বন ডাই অক্সাইড কম নিঃসৃত হবে।
আইআরইডিএ-এর জন্য অতিরিক্ত ১ হাজার ৫০০ কোটি টাকা ব্যবস্থা করার যে সিদ্ধান্ত কেন্দ্র নিয়েছে, তার ফলে:
১) পুনর্নবীকরণযোগ্য জ্বালানী ক্ষেত্রে ১ হাজার ২০০ কোটি টাকা ঋণ বাবদ দেওয়া হবে। এর ফলে, অতিরিক্ত ৩ হাজার ৫০০ থেকে ৪ হাজার মেগাওয়াট পুনর্নবীকরণযোগ্য বিদ্যুৎ উৎপাদিত হবে।
২) বাড়তি অর্থের ফলে পুনর্নবীকরণযোগ্য জ্বালানী উৎপাদনে কেন্দ্র যে লক্ষ্যমাত্রা ধার্য করেছে, সেটি অর্জন করা সম্ভব হবে।
৩) অতিরিক্ত অর্থের ফলে ঋণ দেওয়া ও ঋণ নেওয়ার অনুপাতে মূলধন সংক্রান্ত ঝুঁকি কমবে।
এমএনআরই-র প্রশাসনিক নিয়ন্ত্রণে থাকা আইআরইডিএ একটি মিনিরত্ন সংস্থা। ১৯৮৭ সালে পুনর্নবীকরণযোগ্য জ্বালানী ক্ষেত্রে অর্থের যোগান দিতে নন-ব্যাঙ্কিং এই আর্থিক প্রতিষ্ঠানটি গড়ে তোলা হয়। ৩৪ বছরের অভিজ্ঞতাসম্পন্ন আইআরইডিএ কারিগরি – বাণিজ্যিক ক্ষেত্রে গুরুত্বপূর্ণ ভূমিকা নিয়ে থাকে। এছাড়াও, পুনর্নবীকরণযোগ্য জ্বালানী ক্ষেত্রে ব্যাঙ্ক ও আর্থিক প্রতিষ্ঠানগুলি থেকে প্রয়োজনীয় ঋণ পাওয়ার বিষয়ে এই সংস্থা অনুঘটকের কাজ করে।
CG/CB/SB
(
প্রতিরক্ষামন্ত্রক
১৯৯৯ সালে ভারতের ঐতিহাসিক বিজয়ের ২৩তম বার্ষিকী উপলক্ষে দেশ কার্গিল যুদ্ধের নায়কদের শ্রদ্ধা নিবেদন করছে
নয়াদিল্লি, ২৬ জুলাই, ২০২২
১৯৯৯ সালে ভারতের ঐতিহাসিক বিজয়ের ২৩তম বার্ষিকী উপলক্ষে দেশ কার্গিল যুদ্ধের বীর যোদ্ধাদের প্রতি শ্রদ্ধা নিবেদন করছে। প্রতি বছর আজকের দিনটি কার্গিল বিজয় দিবস হিসেবে উদযাপিত হয়। আজ নতুন দিল্লির জাতীয় যুদ্ধ স্মারকে প্রতিরক্ষা মন্ত্রী শ্রী রাজনাথ সিং, দপ্তরের প্রতিমন্ত্রী শ্রী অজয় ভাট, প্রতিরক্ষা সচিব ডঃ অজয় কুমার, সেনাবাহিনীর প্রধান জেনারেল মনোজ পাণ্ডে, নৌ-বাহিনীর প্রধান অ্যাডমিরাল আর হরিকুমার এবং বিমানবাহিনীর প্রধান এয়ার চিফ মার্শাল ভি আর চৌধুরি পুষ্পার্ঘ্য নিবেদন করেছেন। জাতীয় যুদ্ধ স্মারকের দর্শকদের জন্য নির্ধারিত পুস্তকে শ্রী রাজনাথ সিং যুদ্ধের সময় সশস্ত্র বাহিনীর সদস্যদের সাহস ও আত্মবলিদানের কথা স্মরণ করেন। দেশের ঐক্য ও অখণ্ডতা রক্ষার জন্য বাহিনীর সদস্যদের প্রতি দেশ চিরকৃতজ্ঞ থাকবে। তাঁদের কথা স্মরণে রেখে আমরা দেশ গড়ার কাজে এগিয়ে চলেছি।
কার্গিল যুদ্ধের বীর শহীদদের প্রতি শ্রদ্ধা নিবেদন করে দেশের বিভিন্ন প্রান্তে নানা অনুষ্ঠানের আয়োজন করা হয়েছে। দ্রাস-এ কার্গিল যুদ্ধ স্মারকে বিশেষ অনুষ্ঠানের আয়োজন করা হয়েছে। কার্গিল সংঘাতের সময় ভারতীয় সেনাবাহিনীর সাহসী সৈন্যরা বিমানবাহিনীর সহযোগিতায় পর্বতপ্রমাণ বিভিন্ন প্রতিকূল পরিস্থিতিকে অতিক্রম করে দুর্গম অঞ্চলে, খারাপ আবহাওয়ার মধ্যে শত্রুপক্ষকে পরাজিত করে।
PG/CB/DM
(Visitor Counter : 111
রেলমন্ত্রক
পচনশীল সামগ্রীকে শীততাপ নিয়ন্ত্রিত ব্যবস্হাপনায় নির্বিঘ্নে পরিবহনের জন্য ভারতীয় রেল ‘কিষাণ রেল’-এর উদ্যোগ নিয়েছে
নয়াদিল্লি, ০৩ ফেব্রুয়ারী, ২০২০
প্রধানমন্ত্রী নরেন্দ্র মোদীর ‘সবকা সাথ সবকা বিকাশ’এর স্বপ্নের প্রতিচ্ছবি ধরা পড়েছে ২০২০-২১ অর্থবর্ষের সাধারণ বাজেটে। কেন্দ্রীয় সরকার ২০২২ সালের মধ্যে কৃষকদের আয় দ্বিগুণ করতে বদ্ধপরিকর। কৃষিজাত পণ্য কেনা, পরিবহন, সংরক্ষণ এবং বাজারজাত করতে কৃষকরা নানা সমস্যার সম্মুখীন হন। এই সমস্যা দূরীকরণে মাংস, মাছ, দুধের মতো পচনশীল সামগ্রীকে শীততাপ নিয়ন্ত্রিত ব্যবস্হাপনায় নির্বিঘ্নে পরিবহনের জন্য সরকারি-বেসরকারি উদ্যোগে ‘কিষাণ রেল’ চালুর প্রস্তাব দেওয়া হয়েছে এবারের বাজেটে।
বাজেটের এই প্রস্তাব বাস্তবায়নের লক্ষ্যে ভারতীয় রেল পচনশীল সামগ্রী নির্বিঘ্নে পরিবহনের জন্য একাধিক উদ্যোগ নিয়েছে। কাপুরথালা রেল কোচ ফ্যাক্টরিতে নতুন নির্মিত শীততাপ নিয়ন্ত্রিত পার্সেল ভ্যান তৈরি করা হয়েছে। বর্তমানে ভারতীয় রেলে এ ধরণের ৯টি পার্সেল ভ্যান রয়েছে। দেশের বিভিন্ন প্রান্ত সব্জি এবং ফলমূল সরবরাহের জন্য রাষ্ট্রায়ত্ত্ব সংস্হা কনকরের মাধ্যমে ৯৮টি বায়ু চলাচলে সক্ষম ইনসুলেটেড কনটেনার সংগ্রহ করা হয়েছে। কিষাণ ভিসান প্রকল্পের আওতায় পাইলট প্রজেক্ট হিসেবে উত্তরপ্রদেশের গাজিপুরঘাট, দিল্লীর আদর্শ নগরে নতুন আজাদপুর এবং উত্তরপ্রদেশের রাজ কা তালাব-এ পচনশীল সামগ্রী নির্বিঘ্নে সংরক্ষণের জন্য তাপমাত্রা নিয়ন্ত্রণে সক্ষম কার্গো সেন্টার খোলা হয়েছে। দাদরি হিমঘর ব্যবস্হাপনার উন্নতি ঘটানো হয়েছে।
২০১৯এ স্বাধীনতা দিবসের ভাষণে প্রধানমন্ত্রী জানিয়েছিলেন, আগামী ৫ বছরে ১০০ লক্ষ কোটি টাকা বিনিয়োগ করা হবে। এরই অঙ্গ হিসেবে ২০১৯এর ৩১শে ডিসেম্বর জাতীয় পরিকাঠামো পাইপলাইনের সূচনা করা হয়। এর পাশাপাশি রেল স্টেশনের আধুনিকীকরণ, মেট্রো এবং রেল পথে পরিবহন ব্যবস্হার উন্নতি, পণ্য সামগ্রী সরবরাহের জন্য গুদামঘর নির্মাণ সহ একাধিক নতুন প্রকল্প গ্রহণ করা হয়েছে।
CG/ SS/NS
(Visitor Counter : 85